Държавен вестник, бр. 77, 2013 г., стр. 86

СТР.  86	
Д Ъ Р Ж А В Е Н  В Е С Т Н И К 	
БРОЙ  77
ка), която се изпраща на лицето, заявило при­
съединяване, преди сключването на договора за 
присъединяване.
(8) Заявлението за присъединяване се раз­
глежда при отчитане на свободния капацитет в 
заявената изходна точка на системата, свободния 
капацитет за пренос в газопреносната мрежа като 
цяло, предоставяните услуги по сключени дого­
вори за пренос и разпоредбите на подписаните 
договори за присъединяване.
(9) Свободните капацитети в съществува­
щите входни, изходни и входно-изходни точки 
от газопреносната мрежа, към които се иска 
присъединяване, се публикуват на интернет стра­
ницата на оператора на газопреносната мрежа и 
се актуализират ежедневно.
(10) При разглеждане на заявление за присъе­
диняване към нови изходни точки от газопренос­
ната мрежа операторът на газопреносната мрежа 
изчислява свободния капацитет за новата изходна 
точка, отчитайки сключените с ползвателите 
на мрежата договори за пренос и сключените 
договори за присъединяване, при условие че не 
е изтекъл посоченият в тях срок за извършване 
на присъединяването.
(11) При присъединяване към преносните 
мрежи на оператора на газоразпределителни 
мрежи или мрежи на други преносни оператори 
се спазват следните условия:
1. присъединяването да няма негативен ефект 
върху сигурността, целостността и надеждността 
на преносната мрежа, върху качеството на природ­
ния газ, пренасян до други точки на мрежата, и 
специално върху съответствието с изискванията за 
ниво на налягане на входните и изходните точки 
на преносната мрежа, както и върху размера на 
вече договорени технически капацитети;
2. специфичните технически изисквания за 
свързване към преносната мрежа се определят 
индивидуално за всеки конкретен случай в зави­
симост от техническите параметри на свързваната 
мрежа и изискваното място на свързване;
3. в мястото на свързване на присъединява­
щата се мрежа или съоръжение към преносната 
мрежа на оператора налягането на свързащата 
се мрежа или присъединителен газопровод да е 
съобразено с нивата на работното налягане на 
преносната мрежа в тази точка; операторът на 
свързващата се мрежа или собственикът на при­
съединяващия се газопровод следва да изгради 
необходимите съоръжения за осигуряване на 
съответстващо налягане в своето съоръжение, 
позволяващо предаването или получаването 
на количества природен газ при договорените 
технически параметри и условията на работа на 
газопреносната система на оператора;
4. наличие на съответстващо налягане на 
свързваната мрежа или съоръжение, което се 
осигурява от собственика на присъединяваната 
мрежа, съобразно условията на договора за при­
съединяване;
5. мястото на свързване към преносната мрежа 
е мястото на заваряване или на инсталиране на 
фланец зад последния затворен фитинг в посока 
от преносната мрежа;
6. конкретното място на свързване се определя 
в договора за присъединяване между преносния 
оператор и оператора на свързващата се мрежа;
7. мястото за измерване на газа е място с 
инсталирани средства за измерване, одобрени от 
страните в договора за присъединяване;
8. мястото за измерване се определя от пре­
носния оператор и обикновено е разположено в 
ГИС, ГРС и е в близост до мястото на свързване; 
техническите изисквания за мястото на измер­
ване и за средствата за измерване се определят 
в договора за присъединяване.
(12) Оператори на газоразпределителни мрежи, 
притежаващи лицензия по чл. 39, ал. 1, т. 3 от 
Закона за енергетиката, се присъединяват:
1. на нова измервателна линия на съществува­
щи ГИС, АГРС и ГРС, при наличие на свободен 
капацитет и възможност за извършване на необ­
ходими реконструкции и модернизации;
2. на новоизграден за нуждите за присъеди­
няване ГИС или АГРС, който е свързан чрез 
ново преносно газопроводно отклонение към 
съществуващо преносно газопроводно отклонение;
3. на новоизграден за нуждите на присъединя­
ване ГИС или АГРС, който е свързан чрез ново 
преносно газопроводно отклонение към байпасни 
линии на основни линейни кранови възли от 
основния преносен газопровод;
4. на новоизграден за нуждите на присъе­
диняване ГИС или АГРС, който е свързан към 
основния преносен газопровод чрез ново пре­
носно газопроводно отклонение, присъединено 
към основния преносен газопровод по метода 
„врязване под налягане“, извършено по типов 
проект, разработен от оператора на газопренос­
ната мрежа, и при липса на друга технически и 
икономически целесъобразна възможност;
5. задължително условие за присъединяване на 
оператор на газоразпределителна мрежа съгласно 
чл. 8, ал. 12 е да притежава лицензия за разпре­
деление за определена територия на Република 
България и към оператора на газопреносната 
мрежа да бъде заявена за присъединяване газо­
разпределителна мрежа и/или съоръжение/я за 
захранване на газоразпределителна/и мрежа/и, 
чрез която/които ще бъдат захранвани битови 
или битови и небитови клиенти в урбанизирани 
територии/населени места;
6. достатъчно условие за присъединяване на 
оператор на газоразпределителна мрежа съгласно 
чл. 8, ал. 12, т. 1, 2 и 3 е да притежава лицензия 
за разпределение на природен газ за определена 
територия. 
(13) Добивни предприятия, притежаващи 
концесия за добив, и предприятия за съхране­
ние на природен газ, притежаващи лицензия за 
съхранение, се присъединяват:
1. на нова измервателна линия на съществу­
ващи ГИС, АГРС и ГРС, собственост на опера­
тора на газопреносната мрежа, при наличие на 
свободен капацитет и възможност за извършване 
на необходимите реконструкции и модернизации;
2. на новоизграден за нуждите за присъеди­
няване ГИС или АГРС, който е свързан чрез 
ново преносно газопроводно отклонение към 
съществуващо преносно газопроводно отклонение;